**Ա Մ Փ Ո Փ Ա Թ Ե Ր Թ**

**«ՈՐՊԵՍ ՆՎԻՐԱՏՎՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆ ՋՐԱՅԻՆ ԿՈՄԻՏԵԻՆ ԱՄՐԱՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1. ՀՀ վարչապետի աշխատակազմ** | **16.01.2023թ.** |
| N 01/27.1/1893-2023 |
| Նախագծի 1-ին կետի 1-ին ենթակետով նախատեսվում է փոփոխել ՀՀ տարածքային կառավարման և ենթակառուցվածքների նախարարության ջրային կոմիտեի նախագահին տրված հանձնարարականի կատարման ժամկետը: Մինչդեռ հարկ է նշել, որ ՀՀ կառավարության 2021 թվականի փետրվարի 25-ի «Կառավարության աշխատակարգը հաստատելու մասին» N 252-Լ որոշման 124-րդ կետի համաձայն՝ ժամկետների փոփոխման վերաբերյալ նախագծերը կարող են ներկայացվել ժամկետը լրանալուց *ողջամիտ ժամկետ առաջ*: *Արդեն իսկ լրացած ժամկետները փոփոխման ենթակա չեն*: Հետևաբար՝ նախագծով առաջարկվող կարգավորումը չի բխում աշխատակարգի 124-րդ կետի պահանջներից | Ընդունվել է։ Նախագծում կատարվել են համապատասխան փոփոխություններ։  |
| 1. Նախագծի 2-րդ կետի համաձայն՝ սույն որոշումն ուժի մեջ է մտնում պաշտոնական հրապարակմանը հաջորդող օրվանից: Սակայն հարկ է նկատի ունենալ, որ Նորմատիվ իրավական ակտերի մասին ՀՀ օրենքի 23-րդ հոդվածի համաձայն՝ անհատական իրավական ակտն ուժի մեջ է մտնում այդ ակտի ընդունման մասին այն անձանց առձեռն կամ օրենքով սահմանված այլ կարգով պատշաճ իրազեկելու օրվան հաջորդող օրվանից, որոնց ուղղված է ակտը, եթե օրենքով այլ կարգ սահմանված չէ: Հետևաբար նախագծի 2-րդ կետով նախատեսված դրույթը հակասում է վերոնշյալ օրենքին:
 | Ընդունվել է։ Նախագծում կատարվել է համապատասխան փոփոխություն։ |
| **2. Պետական գույքի կառավարման կոմիտե** | **30.01.2023թ.** |
| **N 01/15/440-2023** |
| 1. Նախագծի վերնագրում, 3-րդ ու 4-րդ կետերում նշված համապատասխանաբար «գույք», «գույքերն» ու «գույքերի» բառերը փոխարինել «անշարժ գույք» բառերով՝ համապատասխան հոլովաձևերով,
2. Նախագծի 3-րդ ու 4-րդ կետերում նշված «1-ին» թիվը փոխարինել «2-րդ» թվով:
 | Ընդունվել է։ Նախագծում կատարվել են համապատասխան փոփոխություններ։Ընդունվել է։ Նախագծում կատարվել են համապատասխան փոփոխություններ։ |
| **3. ՀՀ կադաստրի կոմիտե** | **10.02.2023թ.** |
| **N ՍԹ/1616-2023** |
|  1. Նախագծի 3-րդ և 4-րդ կետերում «1-ին» բառը փոխարինել «2-րդ» բառով, քանի որ Ջրային կոմիտեին ամրացվող անշարժ գույքի վերաբերյալ տեղեկությունները նշված են Նախագծի 2-րդ կետում:  2. Նախագծի հիմնավորման «Ընթացիկ իրավիճակը և խնդիրները» պարբերությունը խմբագրման անհրաժեշտություն ունի, քանի որ ըստ կադաստրային գործի տվյալների՝ ՀՀ, Վայոց ձորի մարզ, Եղեգիս համայնք, Վարդահովիտ գյուղ, 9-րդ փողոց, 6 հասցեում գտնվող անշարժ գույքի նկատմամբ կատարված վերջին սեփականության իրավունքի պետական գրանցումը իրականացվել է 2022 թվականի ապրիլի 13-ին ՀՀ Վայոց ձորի մարզի Եղեգիս համայնքի անվամբ, ինչը նաև հաստատվում է 2022 թվականի նոյեմբերի 15-ին տրված միասնական տեղեկանքով: | Ընդունվել է։ Նախագծում կատարվել են համապատասխան փոփոխություններ։Ընդունվել է։ Նախագծի հիմնավորման մեջ ավելացվել է անշարժ գույքի նկատմամբ իրավունքի պետական գրանցման ամսաթիվը և վկայականի համարը։ |
| **4. ՀՀ ֆինանսների նախարարություն** | **22.02.2023թ.** |
| **N 01/9-1/3226-2023** |
| Նախագծի վերաբերյալ առարկություններ և առաջարկություններ չունենք:  | - |